# Eurózóna

### A Wikipédiából, a szabad lexikonból.

Sötétzöld: az eurózóna jelenlegi országai
Kék: az ERM II rendszerben résztvevő országok
Barna: Eurózónán kívüli EU-tagállamok
Sárga: Koszovó és Montenegró, ahol szintén hivatalos pénznem az euró
Világoszöld: EU-n kívüli országok, amelyek valutájukat az euróhoz rögzítették

Az eurózóna vagy euróövezet azon országok együttese az Európai Unión belül, ahol az euró a hivatalos pénznem.

Az eurózónán belüli monetáris politikáért az Európai Központi Bank felelős.

Az eurózóna országai
Ország | Korábbi pénznem | 1 euró értéke korábbi pénznemben
--- | --- | ---
Ausztria | osztrák schilling | 13,7603
Belgium | belga frank | 40,3399
Finnország | finn márka | 5,94573
Franciaország | francia frank | 6,55957
Görögország | görög drachma | 340,750
Hollandia | holland forint | 2,20371
Írország | ír font | 0,787564
Luxemburg | luxemburgi frank | 40,3399
Németország | német márka | 1,95583
Olaszország | olasz líra | 1936,27
Portugália | portugál escudo | 200,482
Spanyolország | spanyol peseta | 166,386

## [szerkesztés] Eurózónán kívüli országok, ahol szintén az euró használatos

Monaco, San Marino és a Vatikán korábban a francia frankot, illetve az olasz lírát használta fizetőeszközként. Az euró bevezetése után az Unió, Franciaország és Olaszország egyezmények formájában engedélyezte ezeknek az államoknak az euró használatát. (A saját maguk által vert érmék hátlapján saját nemzeti szimbólumaik is szerepelhetnek.)

Andorrának sem korábban, sem az új pénznem bevezetése után nem volt hivatalos pénzneme. A kis országban azelőtt mind a francia frankot, mint a spanyol pesetát elfogadták; most az euró van ugyanilyen helyzetben. 2004. októbere óta az EU tárgyalásokat folytat Andorrával egy, a többi három törpeállaméhoz hasonló egyezmény megkötéséről.

Montenegró és Koszovó, amely területeken korábban a német márka volt használatban (bár nem volt hivatalos fizetőeszköz), most szintén az eurót használják, bár az Unióval ők sem kötöttek erről semmilyen egyezményt.

## [szerkesztés] Eurózónán kívüli EU-tagállamok

Az euró 1999-es bevezetésekor (a később csatlakozott Görögországon kívül) három uniós ország nem lépett be az Európai Gazdasági és Monetáris Unióba: Dánia, Nagy-Britannia és Svédország. Dánia belátható időn belül tervezi a csatlakozást, az Európai Árfolyammechanizmusnak (ERM II) már most is tagja. Nagy-Britanniában népszavazás lesz az euró bevezetéséről. Svédországban ez már le is zajlott 2003. szeptember 14-én; itt a közös pénznem bevezetésének ellenzői kerekedtek felül, így az ország csatlakozását bizonytalan időre elhalasztották.

A 2004-ben csatlakozott tíz ország közül Észtország, Litvánia és Szlovénia 2007-re, Ciprus, Lettország és Málta 2008-ra, Szlovákia 2009-re tervezi az euró bevezetését; ők már szintén tagjai az ERM II rendszernek.

Az egyelőre ERM II-n kívüli Csehországban és Lengyelországban 2009-re, Magyarországon 2010-re tűzték ki az eurózónához való csatlakozás időpontját. Nemhivatalos vélemények szerint azonban valószínű, hogy mindhárom ország csak évekkel később, a 2010-es évek első felében vezeti be a közös fizetőeszközt.

## [szerkesztés] EU-n kívüli országok, amelyek valutájukat az euróhoz rögzítették

- Bulgária (1999-től a német márkához, majd az euróhoz)
- Bosznia-Hercegovina (szintén a német márkához, majd az euróhoz)
- Zöld-foki-szigetek (korábban a portugál escudóhoz)
- az Afrikai Valutaközösségi Frankot (CFA) és a Csendes-óceáni Valutaközösségi Frankot (CFP) használó országok (korábban a francia frankhoz kötötték a két valuta árfolyamát)

## [szerkesztés] Lásd még

- Euró
- Európai Árfolyammechanizmus
- Európai Gazdasági és Monetáris Unió

A lap eredeti címe "http://hu.wikipedia.org../../../e/u/r/Eur%C3%B3z%C3%B3na.html"

Kategória: Európai Unió

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Cymraeg
- Ελληνικά
- Español
- Suomi
- Français
- Gaeilge
- Galego
- עברית
- Lëtzebuergesch
- Nederlands
- Nouormand
- Português
- Română
- Simple English
- Српски / Srpski
- Svenska
- Türkçe
- Vèneto
- 中文